
HMS gjennomgang ved Det medisinske fakultet - Informasjon til Instituttene Vedrørende Prioriterte HMS-tiltak og forslag til gjennomføring av HMS-runder 2005. 

Prioriterte HMS-tiltak 2005

Det vises til fakultetstyresak FS 99.04 (vedlegg 1) der det ble vedtatt følgende tiltak rettet mot det psykososiale arbeidsmiljøet:

· Utprøving av fleksitid: Det har vært gjennomført møte med plasstillitsvalgte og hovedverneombudet der det ble enighet om den  videre framgangsmåten .

· Oppstart av medarbeidersamtale: Brev vil bli sendt til Personal- og økonomiavdelingen om forespørsel om tilbud til opplæring i medarbeidersamtale til de avdelingene der dette er ønsket (se vedlegg 2). 

· Klargjøring av avdelingsleders ansvar og myndighet: Tiltak her vil bli startet opp i løpet av høsten 2005. Se også fakultetstyresak FS 90/04 som behandlet ansvar og myndighet vedrørende det systematiske HMS-arbeidet, delegering av oppgaver, vedlegg 3)

Vedlagt ligger videre oppdatert Handlingsplan for HMS-tiltak ved Medfak for perioden 2004-2005 (pr 12.07.05) 

Tilbakemelding fra instituttene er ønsket der tiltak er glemt eller andre mangler finnes  se vedlegg 4).

Forslag til gjennomføring av HMS-runder 2005

Ifølge interne retningslinjer for det systematiske helse, miljø og sikkerhets (HMS) arbeidet ved UiTø, skal det  årlig gjennomføres en kartlegging og oppfølging av  HMS-forholdene på arbeidsplassen .

Til bruk for årets HMS-gjennomgang ved Det medisinske fakultet er det utarbeidet et  spørreskjema (noe revidert i forhold til HMS-gjennomgangen gjennomført i 2004) som vi ber den enkelte avdeling (eventuelt seksjon) bruke som utgangspunkt for HMS-gjennomgangen (vedlegg 5).  I tillegg skal det også utfylles en handlingsplan for 2005/2006 for de situasjonene, arbeidsområdene som ikke er tilfredstillende ved enheten (vedlegg 6). Det er videre utarbeidet et enkelt spørreskjema med spørsmål vedrørende det psykososiale arbeidsmiljøet ved fakultet som det anmodes om at den enkelte ansatte besvarer (vedlegg 7).

Frist for gjennomføring av HMS-gjennomgangene  settes til 15 oktober 2005 (dvs. frist for avdelingene for tilbakesendelse av utfylte spørreskjemaer og handlingsplaner til det enkelte institutt).  

Fakultetet ber om samlet tilbakemelding fra det enkelte institutt innen utgangen av oktober 2005.

Følgende ansvarsforhold og fremgangsmåte for HMS-gjennomgangen foreslåes:

Fakultetet: 

· Fakultet sender brev ang. årets HMS-gjennomgang til  Instituttene, Teknisk fellesavdelinger, Fakultetsadministrasjonen. 

· Fakultet informerer ansatte (pr. e-post  i uke 35) og verneombud (på  første VO-møte høsten 2005)  med henvisninger til interne web.-områder der spørreskjema og annen relevant informasjon vil finnes.

· Fakultetet utarbeider en samlet handlingsplan (på bakgrunn av innkomne rapporter) for gjennomføringen av påpekte mangler.

· Fakultetet utarbeider en oversikt over behovet for byggmessige tiltak som oversendes Teknisk avdeling. 

· Fakultetet sender rapport til Universitetsdirektøren vedr HMS-forholdene for 2005.

Instituttene:

· Instituttleder  ved de enkelte institutter har  ansvar for gjennomføring/oppfølging av HMS-gjennomgangen  på enheten, men kan delegere selve gjennomføringen av HMS-gjennomgangen til den enkelte avdelingsleder/seksjonsleder. 

· Det enkelte institutt sender brev (senest uke 36) til de enkelte avdelinger (eventuelt seksjoner) ang HMS-gjennomgangen, der ansvaret for gjennomføringen delegeres til avdelingsleder (eventuelt seksjonsleder). 

· Det bes videre om at det går ut informasjon til avdelingene/seksjonene om spørreskjemaet som omhandler det psykososiale arbeidsmiljøet ved fakultet. 

Avdeling (eventuelt seksjon):

· Den enkelte avdeling/seksjon avgjør selv hvordan selve gjennomføringen skal gjøres,

men det anmodes om at HMS-gjennomgangen for 2005 spesielt retter oppmerksomheten mot de psykososiale forholdene på arbeidsplassen. Det minnes om at det er avdelingsleder (seksjonsleder) som skal ta initiativ til HMS-gjennomgangen, men oppgaven kan delegeres til andre om det er mer hensiktsmessig. Verneombudet skal være tilstede når HMS-gjennomgangen gjøres. Eksterne personer (f.eks HMS-koordinator, sosialrådgiver eller ansatte fra bedriftshelsetjenesten) kan også være med om det er ønskelig.

· Før HMS-gjennomgangen foregår bør avdelingsleder og verneombud sammen gå gjennom HMS-håndboka og se om den er ajourført. I tillegg bør en gå gjennom handlingsplanen etter HMS-runden fra i fjor for å se om den er fulgt opp.

· Mulig innspill for utfylling av spørreskjema og handlingsplan bør være tema på et avdelingsmøte (eventuelt seksjons møte). Selve utfyllingen av spørreskjemaet skal gjøres i samråd av avdelingsleder (eventuelt seksjonsleder) og verneombud. 

Den enkelte ansatte

Fakultet ønsker at alle ansatte opplever arbeidsplassen som trygg, inkluderende og utviklende. For å få et visst inntrykk av det nåværende klimaet og som et utgangspunkt for det videre arbeidet med psykososiale arbeidsmiljøet  ber vi om at den enkelte ansatte besvarer spørreskjemaet som omhandler det psykosososiale arbeidsmiljøet. Det bes om at ferdig utfylt spørreskjemaet sendes anonymt til fakultetsledelsen ved personalkonsulent Ann-Sofie Rydningen innen utgangen av oktober 2005.  

Spørsmål og ønske om veiledning  vedrørende gjennomføringen av HMS-gjennomgangen kan rettes til HMS-koordinator Thale Henden telf 45395, e-post  thale@fagmed.uit.no
Vennlig hilsen

	Eilif J. Nilssen

